CELEX: 32021D0839
Language: da
Date: 2021-05-20 00:00:00
Title: Rådets afgørelse (EU) 2021/839 af 20. maj 2021 om den holdning, der skal indtages på Den Europæiske Unions vegne i det regionale styringsudvalg for transportfællesskabet, for så vidt angår visse af transportfællesskabets administrative anliggender og personaleanliggender

26.5.2021   
               
               
                  DA
               
               
                  Den Europæiske Unions Tidende
               
               
                  L 185/27
               
            
         RÅDETS AFGØRELSE (EU) 2021/839
         af 20. maj 2021
         om den holdning, der skal indtages på Den Europæiske Unions vegne i det regionale styringsudvalg for transportfællesskabet, for så vidt angår visse af transportfællesskabets administrative anliggender og personaleanliggender
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 91 og artikel 100, stk. 2, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Traktaten om oprettelse af transportfællesskabet blev godkendt på Unionens vegne den 4. marts 2019 ved Rådets afgørelse (EU) 2019/392 (1) og trådte i kraft den 1. maj 2019.
                  
               
                     (2)
                  
                  
                     Det regionale styringsudvalg blev nedsat ved transportfællesskabstraktaten til at forestå administrationen af denne traktat og sikre, at den gennemføres korrekt. Ifølge transportfællesskabstraktaten skal det regionale styringsudvalg vedtage regler om arbejdsforholdene for personalet i det permanente sekretariat for transportfællesskabet samt en afgørelse om den nærmere procedure for gennemførelsen af budgettet.
                  
               
                     (3)
                  
                  
                     Det regionale styringsudvalg skal snart vedtage afgørelser om godtgørelse af udgifter afholdt af personer uden for det permanente sekretariat for transportfællesskabet, som opfordres til at deltage i transportfællesskabets møder, godtgørelse af personale i det permanente sekretariat for transportfællesskabet af rejse- og flytteomkostninger ved tiltræden til og udtræden af tjenesten og transportfællesskabets bidrag til sundheds-, arbejdsløsheds-, pensions- og invalideforsikringsordninger for personalet i det permanente sekretariat for transportfællesskabet.
                  
               
                     (4)
                  
                  
                     Den holdning, der skal indtages på Unionens vegne i det regionale styringsudvalg, bør fastlægges, da sådanne afgørelser er en forudsætning for, at det permanente sekretariat for transportfællesskabet kan fungere tilfredsstillende, og vil være bindende for Unionen —
                  
               VEDTAGET DENNE AFGØRELSE:
         
            Artikel 1
            
               1.   Den holdning, der skal indtages på Den Europæiske Unions vegne i det regionale styringsudvalg, der er nedsat ved traktaten om oprettelse af et transportfællesskab, for så vidt angår reglerne for følgende, baseres på de tilsvarende udkast til afgørelser fra det regionale styringsudvalg (2):
               
                           a)
                        
                        
                           godtgørelse af udgifter afholdt af personer uden for det permanente sekretariat for transportfællesskabet, som opfordres til at deltage i transportfællesskabets møder
                        
                     
                           b)
                        
                        
                           godtgørelse af personale i det permanente sekretariat for transportfællesskabet af rejse- og flytteomkostninger ved tiltræden til og udtræden af tjenesten og
                        
                     
                           c)
                        
                        
                           transportfællesskabets bidrag til sundheds-, arbejdsløsheds-, pensions- og invalideforsikringsordninger for personalet i det permanente sekretariat for transportfællesskabet.
                        
                     
            
               2.   Unionens repræsentanter i det regionale styringsudvalg kan vedtage mindre ændringer i de i stk. 1 omhandlede udkast til afgørelser uden yderligere afgørelse truffet af Rådet.
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 20. maj 2021.
            
               
                  På Rådets vegne
               
               A. SANTOS SILVA
               
                  Formand
               
            
         
         
            (1)  Rådets afgørelse (EU) 2019/392 af 4. marts 2019 om indgåelse på Den Europæiske Unions vegne af traktaten om oprettelse af et transportfællesskab (EUT L 71 af 13.3.2019, s. 1).
         
            (2)  Jf. dokument ST 8040/21 på http://register.consilium.europa.eu.